Ménopause

**Ménopauseu** numutkun basa hartina eureunna fisiologi daur kareseban, tina akar basa Yunani 'meno-' (bulanan) jeung 'pausis' (eureun). Najan kitu, dina kanyataanana mah ménopuseu téh leuwih ti ukur eureunna kareseban, tapi pareumna sakur fungsi baranahan wanoja. Anu jadi sabab lain uterus, tapi nu di 'tonggoheunana': ovarium.

Sacara klinis, ménopause nujul ka titi mangsa anggeusna kareseban anu panungtung. Normalna, ieu téh ninggang dina umur antara 45 jeung 55, lolobana 51. "Ménopauseu ngora" (*early menopause*) nujul ka pungkasan kareseban dina umur 40-45, sedengkeun mun ninggangna dina umur 55-60 disebutna "ménopauseu telat" (*late menopause*). Mun kareseban dipungkas saméméh nincak umur 40, disebutna "ménopauseu prématur" sarta dianggap kaayaan anu henteu normal.

Lamun hiji awéwé mimiti nyampeurkeun masa menopause, siklus haid biasana jadi teu teratur. Teu anéh lamun haidna nepi ka eureun sababaraha bulan. Nalika umur opat puluh taun, mimiti aya parobahan hormon anu disebut pra-menopause. Panalungtikan némbongkeun yén dina umur ieu loba awéwé anu ngalaman parobahan dina kakuatan tulangna, sarta kira umur opat puluh opat taun, sabagéan awéwé ngalaman haid nu leuwih saeutik atawa waktuna leuwih pondok, sedengkeun sabagéan séjén malah leuwih loba jeung/atawa leuwih lila. Kira-kira 80% awéwé ngalaman siklus haid nu teu teratur, sedengkeun ngan sakitar 10% nu eureun haid tanpa ngaliwatan mangsa siklus nu teu teratur heula. Dina hiji panalungtikan anu ngalibetkeun leuwih ti 2.700 awéwé, kaseueuranana ngalaman transisi pra-menopause salila kurang leuwih dua nepi ka dalapan taun.

Iwal pikeun awéwé anu ngalaman menopause sacara dadakan lantaran operasi atawa perlakuan médis, pra-menopause bisa dianggap minangka ahir tina prosés panjang anu dimimitian ti mimiti haid kahiji. Biasana, haid kahiji dituturkeun ku lima nepi ka tujuh taun siklus anu panjang, teu teratur, jeung mindeng teu dibarengan ku pelepasan sél endog. Nalika asup kana ahir umur belasan atawa awal dua puluhan, siklus haid jadi leuwih pondok jeung teratur, nandakeun masa subur puncak anu lumangsung kira-kira dua puluh taun. Nalika asup umur opat puluhan, siklus haid mimiti panjang deui. Sanajan loba jalma nyangka yén siklus normal téh dua puluh dalapan poé, panalungtikan ngabuktikeun yén ngan 12,4% awéwé anu bener-bener miboga siklus 28 poé, sarta sakitar 20% awéwé ngalaman siklus nu teu teratur.

## Sabab parobahan hormon ménopause 
Kira-kira dua nepi ka dalapan taun saméméh menopause, loba awéwé nu siklus ovulasina jadi teu teratur. Dina mangsa ieu, folikel dina indung endog, nu tugasna ngabeuleum endog unggal bulan, mimiti ruksak leuwih gancang nepi ka béak persediaanna. Panalungtikan némbongkeun yén prosés ruksakna folikel ieu biasana dimimitian dina umur 37–38 taun. Produksi inhibin, nyaéta zat anu dihasilkeun ku indung endog, ogé mimiti turun, anu ngakibatkeun kadar FSH (Follicle Stimulating Hormone) ti kelenjar hipofisis jadi ningkat. Beda jeung nu ilahar dipercaya, kadar estrogen dina masa pra-menopause biasana tetep stabil atawa malah ningkat, sarta kakurangan estrogen biasana anyar karasa kurang ti sataun saméméh haid panungtung. Estrogen utama saméméh menopause nyaéta estradiol, tapi dina pra-menopause, awak awéwé mimiti ngahasilkeun leuwih loba estron, nyaéta jinis estrogen séjén anu dijieun boh ku indung endog boh ku lemak awak.

Sedengkeun kadar testosteron biasana henteu turun sacara nyata dina pra-menopause. Nyatana, indung endog pasca-menopause dina kaseueuran awéwé ngahasilkeun testosteron leuwih loba tibatan saméméh menopause. Sabalikna, kadar progesteron mimiti turun leuwih ti heula tibatan parobahan estrogen atawa testosteron, sarta ieu nu pangpentingna keur kaseueuran awéwé. Sanajan fungsi reproduksi geus lain tujuan utama, hormon-hormon reproduksi tetep boga peran penting pikeun kasehatan awak, lain saukur pikeun kakandungan. Ieu kabuktian ku ayana reséptor hormon steroid dina ampir sakabéh organ awak awéwé. Estrogen jeung androgen (sapertos testosteron) penting pikeun ngajaga tulang tetep kuat, jaringan vagina séhat, jeung saluran kemih tetep lemes. Boh estrogen boh progesteron ogé ngabantu ngajaga lapisan kolagén dina kulit supaya séhat. Parobahan hormon ieu mangaruhan kana mineralisasi tulang; estrogen ngabantu ngaktipkeun osteoklas, jadi lamun kadar estrogen turun dina masa menopause, kapadetan tulang ogé bakal turun.

## Gejala ménopause 
Sababaraha géjala nu ilahar karasa dina mangsa menopause di antarana nyaéta perdarahan anu loba atawa teu teratur, awak jeung beungeut karasa panas, loba kringet peuting, haté gampang turun, heunceut garing, aya gangguan dina saluran kemih, hésé konsentrasi jeung apal kana hal-hal nu disebut ogé kabut uteuk (*brain fog*), nyeri sendi, jeung kulit nu jadi garing.

## Cara ngurangan gejala ménopause 
Pangobatan pikeun ngurangan géjala menopause bisa dilakukeun ku terapi pangganti hormon (HRT), nyaéta nambahkeun hormon saperti estrogen nu mimiti turun saméméh menopause. Tapi, terapi ieu henteu salawasna cocog keur sadayana, utamana awéwé anu boga riwayat kanker, getih menggumpal (trombus), atawa tekanan darah luhur.

Perawatan ogé bisa dilakukeun sacara alami ku ngajaga pola hirup séhat, saperti:

* Dahar kadaharan nu saimbang, rendah lemak, jeung luhur kalsium pikeun nguatkeun tulang jeung ngajaga kasehatan jantung.
* Olahraga rutin pikeun ngurangan stres, kahariwang, jeung nyegah panyakit jantung.
* Eureun ngaroko supaya jauh tina panyakit jantung jeung karasa panas dina awak.
* Ngahindarkeun alkohol pikeun ngurangan rasa panas nu nyebar ka awak jeung beungeut.

Sababaraha panalungtikan ogé némbongkeun yén ngadahar estrogen nabati anu aya dina kacang kedele jeung semanggi beureum bisa ngabantu ngurangan géjala menopause. Sajaba ti éta, suplemén vitamin D ogé mangpaat pikeun ningkatkeun kasehatan tulang.

## Tés ménopause 
Alat tes untuk mendiagnosis menopause dijual bebas di pasaran, tetapi para ahli sepakat bahwa tes ini tidak berguna dilakukan pada usia di atas 45 tahun. Cara terbaik adalah berbicara kepada dokter umum atau perawat mengenai pola datang bulan, dan beberapa gejala yang dialami. Alat tes ini mengukur kadar hormon disebut FSH *(follicle-stimulating hormones)*. Namun, kadar hormon naik-turun sepanjang waktu, bahkan dalam satu hari, sehingga tes tidak dapat benar-benar mencatat apa yang terjadi.

## Rujukan 
* Wikipédia édisi basa Inggris. *Menopause*. Dicutat 18 Séptémber 2007.

## Tumbu kaluar 
* Menopause Section ti The Hormone Foundation
* Council on Hormone Education ti hormonecme.org 
* Power Surge Menopause Community ti power-surge.com
* Perimenopause - Are you there? ti momswhothink.healthology.com
* Menopause in the UK 
* North American Menopause Society ti menopause.org
* Menopause Talk di Gather.com: A support community including informative articles and discussions for women going through or soon to face menopause. 
* Women's Voices for Change - A positive force for changing the perception of menopause at womensvoicesforchange.org 
* Do Alternative Medicine Therapies Help Menopausal Symptoms? at nccam.net
*